Баба Яга, Свети Валентин и крахът на християнството - Религия, Мистика, Езотерика - kaldata.com - Форуми\nБаба Яга, Свети Валентин и крахът на християнството\nот haidukpikaso, 13 февруари 2014 в Религия, Мистика, Езотерика\nВ Хасково скочиха срещу пластика на Баба Яга пред сградата на общината. Православни и евангелски свещеници обясняват по телевизора как този символ на злото плашел децата и колко неморално е в града на Богородица да има статуя на лошата героиня от приказките. По същия начин Комитетът по правата на жените към Европейската комисия заклейми класическите детски приказки, като ги обяви за погрешен модел на съвременния свят. Двете действия само привидно имат различен корен и мотивация. Всъщност и в двата случая става въпрос за нелепа и опасна демонстрация на убеждения, които са израз на една и съща деформация в човешкото съзнание и имат един и същ корен – крахът на християнството в опита му да обясни света и да оцелости човешката личност.\nНе си мислете, че съм във възторг от тази тъжна констатация. Напротив. По християнската пътека е минала голяма част и от моя вътрешен маршрут. По нея са минали най-съкровените молитви и надежди на милиарди хора по света. Всичко това е вярно.\nНо очевадно е вярно и другото – че в екзистенциален план тази религия се провали безапелационно. Тя не направи света нито по-мъдър, нито по-добър. Не направи човека по-щастлив и по-цялостен. Точно обратното – раздели грубо душата от тялото му и те тръгнаха в противоположни посоки, разпъвайки изтерзания човешки дух в най-спекулативното и лицемерно противоречие, познато ни въобще откакто свят светува. Вместо да продължи античната концепция за цялостна и хармонична личност /Mens sana in corpore sano/, тази религия наложи демагогски най-голямата и ужасна лъжа – че някой друг ще те спаси от самия тебе и ти самият не си способен, нито достоен да направиш това съзнателно, с волята на цялостната си личност. Християнството изкара божественото естество извън човека и го обяви за Добро. В същото време остави човешката сянка в подземията на психиката и я обяви за Зло. Бог срещу Дявол. Рай срещу Ад. Богородица срещу Баба Яга. С една дума – съзнание срещу подсъзнавано.\nТака, вместо да интегрира тези противоположни аспекти в тяхната сакрална и архетипова цялост, християнството принуди човека да коленичи пред един невидим и всемогъщ Бог, който видиш ли, изпраща собствения си Син, за да спаси човеците от Своя гняв и от самите тях – по-точно от тяхната сянка. Което, ако въобще е вярно, би било проява на една, меко казано, Божествена шизофрения. Защото Бог, ако наистина е толкова милостив, можеше да ни прости каквото има да се прощава, без да се стига до акта на загробващата ни с вина кръстна жертва, която всъщност е теологичен и философски абсурд. И този абсурд е налице поради факта, че Бог е имал нуждата да види кръвта на собствения си Син, за да спаси хората от собствения си гняв. Един вид, Той принася в жертва Себе си на самия Себе си, защото иначе не може да надвие Божественото си его и да прояви милост. И иска от нас същото в замяна.\nПо този начин човекът цял живот трябва да жертва най-ценното от себе си, за да получи милост и благоволение. Това е и общото между трите авраамически религии – юдейство, ислям, християнство – потискащият, доживотен и смазващ респект от Бога. Но и трите са чужди на европейската психея, те са далече от нейния архетипен и природен фундамент. Те са плод на друг, различен от европейския, цивилизационен модел. Затова и никога не успяха да станат естествена и органична част от европейската душа. Въпреки обличането на всички езически практики с християнски одежди, езичеството диша и до днес в сянката на всеки християнски празник; той е пламъкът, който все още поддържа сакралната обредност на колективното битие в годишния календар.\nЕто най-актуалният пример – празникът на Свети Валентин е всъщност копи-пейст на древните Римски Луперкалии, които са се отбелязвали на същата дата и са символ на плодородието, на вечния Пан, битуващ в Рим като Фавн. В този ден девойките пускали любовни писма в предварително подготвена урна, а след това на случаен принцип младежите взимали по едно писмо и били длъжни да ухажват девойката, която го е написала. Ето откъде идват съвременните валентинки. Никой не се сеща за самия светец. Всички празнуват празника на любовта и плодовитостта. Аналогията с източноправославните празници е разработвана от много антрополози и етнографи, дори е безсмислено да се опитвам да ги изреждам.\nВ същото време автентичните християнските легенди се приемат най-често механично, без да бъде осмислен абсурдът, който е заложен в повечето от тях. Подобно на преданието за „премъдрата“ София, която подлага на нечовешки мъчения децата си Вяра, Надежда и Любов, за да възвеличи Божията милост. Та нали жертвата на Сина ни избави от греха?! Защо София принася децата си в жертва, обезсмисляйки Христовото разпятие?! И на никого не му хрумва, че този християнски мит е всъщност еманация на изгубените вяра, надежда и любов в сухия огън на фанатичната страст и на отричането от естеството на човешката природа. Защото по-жесток Бог от този, който иска най-свидното ти – собствената ти рожба – да бъде принесена в жертва чрез нечовешки мъчения, аз не познавам. А човекът, който е способен на такава жертва, е безумец и идиот. Душевно осакатен и объркан идиот, изгубил себе си във френетичното преклонение пред непознаваемото, смачкал своята човешка същност в зловещ комплекс от собственото си естество.\nТова не е отклонение от темата за Баба Яга от Хасково. Напротив.\nБаба Яга е един от най-древните архетипове на Великата богиня-майка, на свещеното женско начало в природата. Този архетип е в колективния фундамент на всички човешки цивилизации още от времето на матриархата. Но патриархалният модел на юдео-християнството не търпи безсмъртния символ на женствеността и сексуалността в лоното на своята аскетична и отричаща естеството идеология. Защото тя не признава сексуалността за неделима част от човешката природа. Самата Богородица, която става майка без да стане жена, е символ на ампутираната сексуалност и превръщането й в религиозно табу. Забраната обаче не касае само Жената. Мъжкият Ерос е потиснат и също е вкаран в юздите на въздържанието, а след като му е отнета Богинята, пред която е коленичил, не му остава нищо друго, освен да коленичи пред Всемогъщия Бог. Богинята е компенсирана частично с анемичния девически образ на Богородица, а самодостатъчният си Бог принуждава Мъжа да се задоволи с преклонението пред самия Него, кастрирайки неговата изконна мъжественост и превръщайки го в полуимпотентен роб, надяващ се на своето спасение.\nВъпреки безпощадната религиозна агресия на християнството, крепяща се на безусловните догми, езическата психея на човечеството продължава своя танц в гънките на нощта чрез приказките, митовете и легендите. Древните архетипове дишат в тях, съхранявайки в себе си модели и ситуации, даващи отговори и осветяващи пътеката на всеки един човек към неговата цялост. Дори мракът на средновековието и жестоките гонения на инквизицията не успяват да прекършат този вечен танц. Защото Сянката не може да бъде откъсната от човешкото естество. Тя е неделима част от целостта на личността. Тя не може да бъде прогонена в Ада. Може да бъде единствено интегрирана – съзнателно и индивидуално, в тишината и огледалото на собственото Аз.\nЗатова и Баба Яга никога няма да умре. Богородица винаги ще остане някъде твърде високо и твърде далече, и поради това не може да бъде пътеводна светлина за никоя нормална жена в осветяването на нейната нощна и лунна природа. В крайна сметка жените все още зачеват по единствения познат и възможен начин. И към тази човешка опитност няма отношение въпросът как е заченат християнският бог. Девата няма отговори на човешките противоречия, защото тя не познава противоречието. Тя не е цялостна и не познава пътя към целостта, защото никога не е била жена.\nНякъде там, в разгулния предсмъртен цъфтеж на Рим, юдео-християнството покълва като контрапункт на една самозабравила се и морално изчерпана империя. Покълва като неизбежен коректив на потиснатия и нечут vox populi. Набира неудържимо сила и се превръща в идеология, която помита по пътя си цял един свят, изгубил мярата в опиянението от собственото си величие. Аскетизмът на християнството и ампутирането на сексуалността обаче не решават парещите въпроси в човешката личност и нейното функциониране в обществото. Нито правят света по-справедлив. Става дори по-лошо. Лишаването на човешката психея от правото й да има своята легитимна сянка на практика я извежда в нелегалност и деформира проявленията й в светлината на деня.\nПораженията са налице в целия свят около нас. Вместо да потърси тайните пътеки към своята мистична и божествена женска природа, съвременната жена компенсира вътрешните си липси с чисто външни изрази и практики, като воюва със света за възстановяването на своите права и поема все повече мъжки характеристики. В същото време мъжете стават все по-женствени и лишени от магията на своя сексуален и свещен контрапункт. Кризата на съвременната цивилизация постепенно превръща мъжете и жените в безполови същества, изгубени в един все по-объркан свят и притъпили своя изконен копнеж към йерогамията – мистичната Сватба, в която само две противоположни половини могат да се слеят във великото тайнство на Целостта.\nТози копнеж е притъпен, но не е изгубен и диша в световната душа.\nЗатова и да бутнат статуята в Хасково, Баба Яга няма да умре.\nНито католическият светец Свети Валентин ще изтръгне езическия корен от празника на любовта, гарниран с шоколад, вино и цветя.\nНяма как Вярата, Надеждата и Любовта да бъдат пожертвани от Мъдростта – София.\nТе могат да бъдат пожертвани единствено и само от Глупостта.


Тайната диета на Ким Кардашиян за отлична форма - Code Fashion\nЕдна от най-нашумелите и популярни риалити звезди, съпруга на скандалния Кание Уест – Ким Кардашиян, издава своята диета, с което поддържа отлична форма без да гладува.\nКим сподели с читателите на списание „People“ своето тридневно меню. Основните правила са поглъщане на 1700 калории и около 2 литра вода на ден.\nОще през януари скандалната Ким Кардашиян разказа на феновете си за мъченията на диетата Аткинс. Борбата с нейните излишни 27 килограма натрупани по време на бременността с второто си дете, Ким нарече “дяволски трудна.”\nНяколко месеца по-късно тя пусна в своя “Instagram” снимка по бански, а феновете веднага започнаха да говорят за това, как добре се справя с Photoshop. Ким обясни, че изпробва нова диета и нейната цел е да тежи 54 килограма.\nВижте нейната тридневна диета:\nДен първи (1504 калории)\n1,5-2 литра вода на ден\nБъркани яйца с наденица, пушена пуйка и гауда\nГръцко кисело мляко с 1/3 чаша пресни боровинки\nЖитен бар с черен шоколад, череши и ядки\nПечено пиле с лайм и салата от спанак и сирене фета\nСредно голям морков и 4 супени лъжици хумус\nКамбала с лимон и мащерка и зелен фасул\nДен Втори (1561 калории)\nПилешко чоризо и запечен карфиол със „Салца“ сос\nПоловин ябълка и няколко парчета сирене чедър\nПуешки бургер със сос “аиоли”, домати, лук и кисели краставички\nЖитен бар с черен шоколад, морска сол и карамел\nПечено пиле с розмарин, лимон и аспержи\nДен трети (1699 калории)\nЗелен чили пипер, сирене и варени яйца с рукола, 1/8 пъпеш\nЮфка (макарони или нудели) с тиквички и пиле\nЖитен бар с орехи / ядки\nПечено пиле с карфиол и сирене


Фестивалът "Традиция с бъдеще" изпъстря декемврийските дни във Варна с артистични събития на НУИ "Добри Христов" - Youth Street\nФестивалът „Традиция с бъдеще“ изпъстря…\nЕдна от наложилите се в последните години инициативи за празнично общуване с изкуствата тези дни радва варненци с фестивала на Националното училище по изкуствата “Добри Христов“ под мотото “Традиция с бъдеще“, съобщи Нина Локмаджиева.\nНачалото беше с голяма изложба на младите таланти от паралелките по визуални изкуства, наречена ведро “Оптимистична хармония“, която беше експонирана в Градската художествена галерия – Варна, през ноември. Сега, в първите дни на декември фестивалът продължава с поредица от обогатяващи духа прояви на сцените на Фестивалния комплекс и Градската галерия. В тях ще видим още от многото лица на елитното училище – големите оркестри и солистите, класическите и фолклорните специалности, танцьорите.\nНа 1 декември от 18:00 в Градската галерия ще бъде премиерата на книгата „Живот на петолиние“ от Марко Добрев – дългогодишен директор на училището. Книгата ще представи редакторът Светла Трайкова с участието на видни варненски музиканти и художници, които са работили рамо до рамо с г-н Марко Добрев през годините. В представянето е втъкана и музикална програма с реверанс към инструмента на г-н Добрев – фагота, и с участието на Духовия оркестър на музикалното училище.\nНа 5 декември от 11:00 за пръв път ще бъде реализиран новият модул на фестивала „Музикален портрет“, посветен на творчески портрети на преподаватели в НУИ “Добри Христов“. Първият музикален портрет ще бъде на кларинетиста Пламен Павлов. „В нашето училище преподават изключителни музиканти, които варненската публика заслужава да познава – споделя директорът Румяна Петрова. – Пламен Павлов е един млад музикант, отдаден еднакво силно на изпълнителското изкуство и на преподаването, което също издига в изкуство. Той ни вдъхнови за новия модул „Музикални портрети“, в който представяме един музикант не само с неговите собствени творчески постижения, но и с тези на неговите ученици. Вярвам, че този модул ще стане традиция през следващите години.“\nНа 9 декември от 18:00 отново в Галерията концертът “Европейски хоризонти“ ще представи постиженията на младите таланти, които се обучават в класическите инструментални специалности – най-дългогодишните в историята на училището.\nНа 10 декември от 18:00 е концертът на фолклорните специалности, който под името “Фолклорна палитра“ ще изпълни с пъстротата на народните ритми Градската художествена галерия.\nНа 12 декември от 11:00 в Зала 1 на Фестивалния и конгресен център ще се случи тайнството на “Зимна приказка“ – концерт от програмата “Варненско лято за деца“ на ММФ “Варненско лято“, който се реализира с финансовата подкрепа на Община Варна. Обичаната от децата Госпожа Виола – Румяна Петрова, директор на НУИ “Добри Христов“, ще въведе публика и изпълнители в магията на музикалните приказки със зимна тема.\nНа 14 декември от 18:00 във Фестивалния и конгресен център е заключителният гала концерт под надслова “Традиция с бъдеще“. Той се провежда на рождената дата на патрона на училището – големия български композитор Добри Христов. В тържествена атмосфера на сцената ще излязат изненадващи творчески тандеми, съчетаващи различни специалности. Главното действащо лице ще бъде Младежкият симфоничен оркестър на НУИ “Добри Христов“, който ще бъде дирижиран от маестро Страцимир Павлов.\nВсички събития от фестивалната програма ще се провеждат при спазване на актуалните противоепидемични мерки.\nCategory: Новини ноември 30, 2021\nPreviousPrevious post:Джордж Кремлис: Магистърската програма „Кръгова икономика“ на ВСУ „Черноризец Храбър“ е първа по рода си в ЕСNextNext post:Младежи от Interact club Varna се обединиха около благородни каузи


Книга втора, част втора, глава XII – 4\nТъпанар Дрънкар: Посланието на милитаристите предизвиква смут сред водачите на пацифистите във Фиртуш. Какъв ли ще е отговорът на последните? Онда разкрива, че знае тайната на Чилда. Ала едва ли точно това ще ги раздели. Изпълняващата длъжността кирт не посреща Калафар особено радушно. Тя подозира, че промяната в Хенет е инициирана от милитаристите. Дали е така обаче?...\n4. Предизвикателството на Чилда\n- Извинете, господарке! – сепна я нечий глас, при което Чилда рязко вдигна глава към посетителя. Бе един от слугите в сградата на Съвета на двадесет и четирите.\n- Да? – осведоми се тя.\n- Пристигна току-що от Кайрис – осведоми я слугата, като й подаде запечатан плик, добавяйки: - Бързоходецът, който го донесе, чака за обратна разписка.\nПоемайки плика, Чилда неволно потръпна:\nЩом е от Кайрис, значи носи беда – каза си, счупвайки печата. А на слугата нареди:\n- Изчакай отвън.\n- Има и още нещо, господарке – притеснено смотолеви той.\n- Да? – изгледа го в упор изпълняващата длъжността кирт.\n- Бързоходецът бил инструктиран да чака само час след предаването на писмото – изстреля слугата - и при липса на отговор дотогава да си тръгне без потвърждение, ала така, сякаш бил получил такова.\n- Какво?! – изуми се Чилда.\nПовтаряйки казаното, подчиненият й добави:\n- Това са точните му думи.\n- Добре, а сега излез – нареди девойката. – Когато ми потрябваш, ще те повикам.\n- Да, господарке! – поклони се онзи и напусна кабинета.\nЧилда извади писмото, разгърна го и започна да го чете. Изражението й бе съсредоточено, ала – поне в началото – все още не и притеснено. Едва към края тя се смръщи, препрочете още два пъти заключителната част, след което остави писмото на бюрото си и дръпна шнура над главата си. Почти веднага в кабинета й влетя одевешният слуга.\n- Потвърди получаването и прочитането на писмото от мен – разпореди се тя. – Сетне кажи на Пар и Данжу да бъдат в дома на Гуфо след час.\n- Да, господарке – поклони се онзи и забърза да изпълнява възложените му задачи.\nЗначи така – каза си девойката, облягайки се в креслото си. – Решили са на всяка цена да завземат целия континент. Пош да ме убие обаче, ако няма начин да бъдат спрени!\nНего ден Гуфо бе особено зле. Просто не можеше да се помръдне от леглото. Когато влезе, Чилда завари Пар Тедрам и Виолар Данжу да я чакат край леглото му.\n- Бала си показа зъбките – осведоми ги тя, сядайки на един свободен стол до леглото на бившия кирт. Сетне запита:\n- Как си, добри ми Гуфо?\n- Няма да ме бъде още дълго – дишайки тежко й отвърна старецът. – Природа, що да сториш – тъжно се пошегува той.\n- Пази се! – нежно го изгледа тя. – Почивай си и се пази! Просто не знам как ние, останалите, бихме се справяли без теб – особено в сегашната изключително напрегната ситуация...\n- Вест от групировката на Бала, предполагам? – осведоми се бившият кирт.\n- И то каква! – саркастично се засмя Чилда, вадейки писмото, след което добави: - Чуйте това! – и почна да го чете с ясния си звънлив глас, който от време на време лекичко потрепваше.\nКогато приключи с четенето, за миг се възцари тишина, която пръв наруши Пар Тедрам:\n- Заплахата е недвусмислена, спор няма. Въпросът е дали е действителна или по-скоро представлява блъф.\n- Не ще да е съвсем блъф – обади се Гуфо. – Наясно сме, че по оръжие, жива сила, а вероятно и по привърженици те – поне с малко – ни превъзхождат.\n- И какво предполагате, че ще сторят, ако не се подчиним? – обърна се Чилда и към тримата.\n- Едва ли ще си позволят направо да нахлуят в бардите ни, започвайки война за континента – предположи Тедрам. – Вярно, че са малко по-силни от нас и това им носи известно предимство, ала ми се струва, че преди да прибягнат към насилие, ще опитат да установят контрол над киртския пост и Съвета на двадесет и четирите със заплахи. Ако не друго, това е по-пестеливият и, то се знае, далеч по-безболезнен начин.\n- Допускам, че могат да струпат големи военни части по границите с бардите ни – замислено каза Данжу.\n- Само това? – усъмни се Чилда. – Та те твърдят, че ще наложат условията си със сила, ако ние, останалите 12 велики съветници, не ги изпълним доброволно!\n- Все пак не вярвам направо да нахлуят в някоя от бардите ни и да я окупират – оптимистично отбеляза Гуфо. – Едва ли не са наясно, че в такъв случай ние можем да сторим същото с някоя от техните, което неминуемо би довело до война.\n- А може би все пак истинското им намерение е да си намерят предлог, за да започнат война? – изрази опасенията си изпълняващата длъжността кирт девойка.\n- Не вярвам – смръщи вежди Данжу. – Освен всичко останало, освен че няма как да са напълно сигурни, че ще я спечелят, войната би им отнела и предимството да оправдават действията си с нарушението, което според тях Гуфо бил извършил, самообявявайки се за временно изпълняващ длъжността кирт при злополучната рулетка миналият цикъл.\n- Предполагам, че ще струпат многобройни войски по границите с бардите ни, въоръжени до зъби при това – опита да прогнозира действията на противниците им Тедрам, - като след това ще ни изпратят нов ултиматум, заявявайки, че ако не се подчиним, ще започнат война.\n- И какво предлагате, господа? – осведоми се Чилда.\n- Мисля, че единственото, което можем да сторим, е да проявим твърдост – заяви Гуфо. – При това, за разлика от тях, би било добре да конкретизираме заплахата си.\n- Да ги заплашим с война? – изгледа го съсредоточено Тедрам.\n- А с какво друго?! – контрира го бившият кирт.\n- Това е опасна игра – замислено каза Данжу, почесвайки се по главата, - много, много опасна игра!\n- Просто не само трябва да изглежда сериозно – съгласи се с предложението на Гуфо изпълняващата длъжността кирт девойка. – Трябва наистина да не е блъф.\n- Предлагаш да започнем струпване на наши войски по границите с бардите им и тези войски действително да имат готовност да нахлуят в тях? – уточни Тедрам.\n- Именно – отривисто кимна Чилда. – При това трябва да им го заявим в документ, подобен на техния.\n- Значи настояваш за свикване на Съвета? – осведоми се Данжу.\n- Кога най-рано може да стане това? – вместо отговор запита изпълняващата длъжността кирт.\n- Значи – провлече Данжу... – днес сме 5 аварбун. Ако сме достатъчно експедитивни, може да се организира за 1 арбун. Предлагам обаче по-реалистичната дата 3 арбун.\n- Добре – доби решително изражение Чилда, обръщайки се към него. – Нека е 3 арбун. Погрижи се в два часа в това слънце всичките ми единадесет колеги да са в заседателната зала на сградата на Съвета.\n- Да знаеш само колко съм се променила от отвличането ми насам, скъпи ми Нар! – сподели Чилда с Онда, след като си легнаха същата вечер и се сгуши в прегръдките му. – Преди това бях просто едно капризно весело дете, което бе толкова лекомислено, че дори не се и питаше дали с действията си не вреди някому.\n- Ти никому не си в състояние да навредиш, мила ми Чил! – разсмя се планинецът, който се бе завърнал от хижата си в Гронелите само седмица преди високопоставената си половинка.\n- Виждам, че пребиваването ти в Гронелите ти се е отразило добре – смени темата Чилда.\n- Благодаря ти, че ме насърчи да прекарам известно време там! – отвърна Онда, галейки прекрасните й златисти коси.\n- Не искам никога да те губя, Нар! – с нещо като едва доловимо стенание в гласа прошепна тя.\n- Винаги ще бъда до теб – увери я той, впивайки устни в нейните, - стига – при това направи кратка многозначителна пауза... – стига да го искаш!\n- Сложно нещо е животът, Нар! – въздъхна Чилда, прокарвайки ръка по лицето му. – Уж искаме нещо, а когато се случи, установяваме, че всъщност вече искаме нещо друго!\n- Тъжна си – каза Онда. Бе констатация, а не въпрос.\n- Мъничко, добри ми Нар – призна тя.\n- Хайде да отгатна причината – някак странно прозвуча гласът му. – Не е зурпът.\n- Уви! – с лека тъга отвърна тя. – Зурпът е част от причината. – Сетне добави: - Знаеш ли, че докато минавахме през Кайфу (барда, в която се употребява наистина много зурп), накиселяващият му мирис през цялото време ме е карал да се чувствам напрегната! Разбрах, че е от това едва в столицата Пирфу, когато Шуджи ми обърна внимание върху свръхупотребата на зурп в бардата му. И знаеш ли – изгледа го с лека отсянка на отчаяние в големите си сини очи, - тогава разбрах, че някое слънце ще го опитам пак... и не ще успея да спра. Не – успокои го, виждайки внезапно изопналото се негово лице, - няма да е сега. Може би не ще се случи много, много време. Ала все някое слънце...\nЗа миг настъпи тишина, която първа наруши Чилда.\n- Сърдиш ли ми се, Нар?\n- Че за какво да ти се сърдя, мила ми Чил?! – с искрено недоумение запита той.\n- За признанието ми относно зурпа – уточни тя.\n- Зурпът е само оправдание, прекрасна моя малка владетелко! – разсмя се Онда.\n- Оправдание?! – сега пък не разбра тя.\n- Обичаш го, нали? – кротко се осведоми той.\n- Аз..., кого..., да го обичам... – обърка се тя, изчервявайки се като божур.\n- Че какъв е проблемът?! – още по-силно прокънтя смехът му. – Обичай го!\n- Нар, о, Нар, за какво говориш, Велики Пош?! – избухна тя. – Ти какво, мислиш, че...?!\n- Разбрах още първия път, когато се срещнах с Геюм и видях как го гледаш- вече без смях, ала все така кротко, заяви Онда. – И с риск да те обидя ще ти кажа, че много си подхождате.\n- Защо, Нар?! – извика тя, надигайки се от леглото и впивайки в очите му свиреп поглед. – Защо ме измъчваш така, проклет да си?!!!\nСетне го прекрачи, пресече стаята, ала стигайки до вратата внезапно се закова на място, поколеба се за миг, след което се тръсна в едно кресло и избухна в ридания.\n- Нар – простена, - ти нищо не знаеш, мили ми Нар! Не знаеш, че се съпротивявах на това чувство – много, ужасно много се съпротивявах, ала...\n- Чил – нежно каза той, ставайки от леглото и сядайки в креслото до нейното, - та аз не ти се сърдя, миличка!\nПри това взе дланите й и почна да ги гали, продължавайки:\n- Едва ли има някой, който да ти желае щастието повече от мен?! Проблемът обаче не съм аз, а той – със сигурност го знаеш много по-добре от мен. Не, нямам ни най-малка представа защо е така, нито пък настоявам да ми кажеш, ала съм убеден, че съм прав.\n- Да, прав си, Нар – остави се на ласките му тя. – И самият ти едва ли знаеш колко си прав!\nИ след това му разказа. Разказа му цялата белязана от мрака на безпаметността история на Ардал. Разказа му я така, както й я бе разказал самият той. Разказа му всичко, без да спестява нито една-едничка подробност.\n- Има някаква жена там, в забуленото от мрака на безпаметността му минало – жена, която, дори сега, когато той е забравил всичко, включително и нея, продължава да го вълнува! – каза Чилда. – При това, каквото и да правя, както и да опитвам да го прилаская, единственото, което той вижда в мен, е не самата мен, дори не и нещо от мен, а – при това направи кратка, изпълнена с тъга пауза..., - а само миниатюрна частичка от нея!\nСетне и двамата потънаха в мълчание. Той не искаше да нарушава крехкото й моментно уединение, а тя... – тя просто нямаше какво да му каже. Засега щяха да останат заедно, но оттук насетне отношенията им щяха да са белязани от нечия чужда сянка. И двамата бяха наясно обаче, че тя – тази сянка – сама по себе си не ще успее да ги разруши, макар че, както предполагаше Онда, можеше да ускори започналото още преди това – преди Ардал – едва доловимо, ала ставащо все по-осезаемо отчуждение помежду им.\nПет слънца по-късно, в горещия следобед на 10 аварбун, Чилда, Тедрам и Данжу отново се бяха събрали край леглото на Гуфо в дома му.\n- Искам да ви прочета документа, който предлагам да гласуваме на събранието на 3 арбун – обяви изпълняващата длъжността кирт, вадейки от чантата си малък свитък, който разгърна и започна да им чете написаното на него:\nУважаеми Балабош от Кортис, Амри Шуктар от Гамбоне, Яя Бирфу от Фагали, Ошаш Ураги от Сагана, Ранар Носри от Лай Конду, Анвил Шотон от Лубили, Хендри Карис от Фан Вавел, Андел Хагар от Батави, Мендилио Канастра от Датейра, Ома Переки от Адор Ран, Аятур Дун от Регали и Мартул от Медара!\nВ отговор на предложенията ви от 27 варбун сме длъжни да заявим следното:\nТъй като рулетката на Пош винаги се е провеждала във всепризнатата столица на Тингано Фиртуш, не ще допуснем изключение в това отношение и за тази, насрочена за 26 карбун в настоящия 129 цикъл от тайния тинганиански календар.\nТъй като вие сторихте така, че от 27 ешарбун на миналия цикъл континентът да е разделен, ние, долуподписаните, сме длъжни да посочим очевидното, а именно, че понастоящем кирт на Тингано няма и не се очертава да има такъв до рулетката на 26 карбун в настоящия цикъл. Налице са просто две групировки с равен брой велики съветници, номинално – но само номинално – предвождани – вашата - от Балабош, а нашата от Чилда.\nКой точно ще ръководи процедурата по посочването на новия кирт от Великия хаос по време на предстоящата рулетка – почтеният Гарбол или някой друг – зависи само и единствено от седмината висши жреци в Хенет, които – да припомним – са специално оторизирани да излъчват пазителя на рулетката по начин, който те сами, без външна намеса, изберат. Всякакъв друг вариант би бил изтълкуван от нас, долуподписаните, като опит за вмешателство в работата на една извънредно важна за целия континент – и при това независима по традиция – институция!\nВ резултат от горепосоченото ние, долуподписаните, декларираме следното:\nОчакваме всичките 24 велики съветници в сградата на Съвета на двадесет и четирите във Фиртуш в 9 сутринта на 25 карбун в настоящия цикъл, за да организираме традиционното посрещане на пазителя на рулетката, независимо дали това ще е Гарбол или някой друг, посочен - без външна намеса - от седмината висши жреци на Пош в Хенет.\nДлъжни сме да ви предупредим, че докато това писмо пътува към вас, започваме придвижване на войски и струпването им по границите на бардите ви.\nОчакваме положителния ви отговор на предложението ни най-късно до 10 карбун на настоящия 129 цикъл от тайния тинганиански календар.\nПри отказ да го приемете, при някакъв вид отрицателен отговор или при липсата на отговор въобще след посочената дата – а именно 10 карбун в настоящия 129 цикъл от тайния тинганиански календар – ще се считаме в правото си да навлезем в бардите ви и да възстановим мира на континента с военна сила.\nНие, долуподписаните, Чилда от Фиртуш, Айфи Гравер от Нидран, Валдан Пандур от Рейджи, Енке Паласио от Галехи, Геюм Ардал от Гамбари, Жарко Раган от Шани Чи, Нунцо Парвета от Юджили Таф, Ивис Портили от Лейко, Шуджики Напан от Кайфу, Хагон Фасинта от Сарту, Сундран Нандрал от Хайфи и Зинган Сорби от Цингали.\n- Това е, господа – обяви Чилда и се облегна в стола си, обхождайки с поглед лицата на тримата мъже.\n- Не е ли малко прекалено смело? – изрази опасенията си Данжу. – Да не стане така, че това наше послание да ги пренавие, вместо да ги възпре?\n- Браво, моето момиче! – застана на обратното становище Гуфо. – Нека да ви припомня – при това се обърна към Данжу и Тедрам, - че заплахата в края на тяхното (явно имаше предвид това на съветниците от противниковия лагер) писмо бе не по-малко недвусмислена и категорична, макар – призна – не чак толкова конкретизирана.\n- Що се отнася до мен, нямам възражения срещу изготвения от господарката текст – съгласи се с бившия кирт Тедрам. – Мисля, че въпреки съдържащата се тук – при това кимна към свитъка в ръката на Чилда – пряка заплаха за употреба на сила, вероятността да решат да започнат войната те е незначителна. Риск съществува, разбира се – побърза да добави. – По този въпрос няма спор. Струва ми се обаче, че ако усетят, че поне мъничко поддаваме, опасността в никакъв случай не би била по-малка от тази, която евентуално би произтекла от приемането на настоящия документ.\n- Значи решено? – осведоми се Чилда. Гуфо и Тедрам кимнаха, а Данжу само лекичко сви рамене.\nОпасявам се, че този път ще прекалиш, малка моя Чилда! – каза си последният. – Единствената ми реакция на това обаче е – и ще бъде – демонстрирането на колебание. А когато – ако – се провалиш, ти ще си спомниш – няма как иначе, достатъчно умна си – кой точно е бил колебаещият се. И тогава ще дотърчиш право при мен, а аз, то се знае, ще те чакам с отворени обятия – при това далеч не само в преносния смисъл на думата!...\nДве слънца по-рано Дристел бе известен, че има посетител. Оказа се, че е бързоходец, идещ от Кайрис, на име Кадур Аноми. Пращаше го Бала, от името на неговата – на великия съветник от Кортис – част от Съвета на двадесет и четирите. След като бавно прочете документите – първо посланието на милитаристите към пацифистите от 27 варбун, а сетне и бележчицата на Бала, в която последният настояваше да се избере нов пазител на Рулетката, за да може Гарбол да стане временно изпълняващ длъжността кирт, - Дристел прихна с цвилещия си старчески смях.\n- Имам две вести за теб, чадо на Пош – каза, след като се поуспокои. – Едната е блага и затуй ще ти съобщя първом нея. А тя е, че Гарби – явно има предвид Гарбол, реши Аноми – вече не е пазител на рулетката. Ако обаче питаш де да го откриеш, та да го цаниш за кирт, това не съм в състояние да ти река, защото – и туй е комай не чак толкоз благата новина – изчезна преди слънцето, когато щяхме да обсъждаме замяната му на длъжността пазител на рулетката с настоящия такъв Калафар. А бяхме решили да го сторим, тъй като се оказа, чадо на Пош, че Гарби доста се е пооблажвал от Пошевата трапеза – във всеки случай много повече, отколкото би било прилично...\nСхванал в общи линии за какво му намеква старецът, Аноми уточни:\n- Значи не сте в състояние да ми дадете никаква, ама абсолютно никаква информация за почтения Гарбол?\n- Никаква, чадо на Пош – потвърди старецът. – Мога да ти предложа обаче нещо друго – продължи той, приемайки подигравателно – и дори почти пародийно съзаклятническо - изражение. – Тоя корумпиран непрокопсаник Гарби е забягнал нейде, изтървайки златния си шанс да стане кирт за дял. Та какво би попречило в тоя случай, питам се, в туй поприще да го замести един далеч по-мъдър човек? А, какво?\n- Какво? – не успя да смели Аноми. – Кой?...\n- Как кой, чадо на пош, Ами че старият Дристел, разбира се!!!\nИ при тези си думи, не успявайки да се удържи повече, Дристел избухна в опустошителен пристъп на така характерния си цвилещ старчески смях.\nВ късния преди обед на 17 аварбун известиха Чилда, че има посетител.\n- И кой е той? – запита тя уведомилия я за посещението слуга.\n- Някой си Калафар – обясни той. – Идвал от Хенет.\n- От Хенет?! – вдигна вежди в недоумение изпълняващата длъжността кирт. – Нека влезе.\nВ стаята пристъпи около петдесетинациклов, ала младолик за възрастта си жрец на Пош – личеше по облеклото му – и дълбоко й се поклони.\n- Да? – изгледа го въпросително Чилда.\n- Идвам да ви информирам, че преди две седмици, сиреч на 3 арбун този цикъл, седмината висши жреци на Пош ме избраха за пазител на рулетката.\n- Ами Гарбол?! – присви очи тя.\n- Седмината го обвиниха в незаконно присвояване на средства – бе лаконичен гостът. – Ето и писмото от седмината, което ми наредиха да ви предам – добави той, вадейки от джоба си белязания с печата на седмината плик.\nЧилда пое писмото, разчупи печата, отвори го, взе от вътре единствения лист хартия и – след като го прочете – го прибра в бюрото си:\nАма че работа! – чудеше се тя. – Дали пък милитаристите нямат пръст в тая така странна и неочаквана рокада?!\n- Добре – хладно каза Чилда, опитвайки да скрие вълнението си. – Считай, че съм била уведомена. А между другото – стрелна го тя с остър поглед, - къде е сега Гарбол? Задържан ли е?\n- Не, господарке – отвърна новият пазител на рулетката. – Избяга от Хенет в нощта преди събранието на седмината, на което се очакваше да бъде отстранен от длъжност...\nНищо – каза си Чилда, когато новоназначеният пазител на рулетката си тръгна. – Дали ще е Гарбол или Калафар, едва ли има някакво значение. Притеснява ме единствено фактът, че само дванадесет слънца след като ми бе връчено писмото на милитаристите, в което те предлагаха Гарбол да стане временно изпълняващ длъжността кирт, а за пазител на рулетката седмината да посочат някой друг, идва вестта за промяната в Хенет! От друга страна обаче – разсъждаваше тя – ако Гарбол действително е избягал, и ако причината за бягството му е тъкмо тази, която ми съобщи Калафар, той се превръща в абсолютно неподходящ за временно изпълняващ длъжността кирт и всичките велики съветници от противниковия лагер прекрасно разбират това...\nСпущено на 6 ноември 2015. Точно след седмица очаквайте част 5 на глава XII от книга втора.\nНазад към част 3 на глава XII от книга втора\nНапред към част 5 на глава XII от книга втора


Свети Архангел Михаил (Горно Ораново)\nЦърквата е построена през втората половина на ХІХ век. В архитектурно отношение представлява трикорабна псевдобазилика с полуцилиндрична апсида, балкон, притвор и външна галерия. Градежът е от необработени камъни, споени с кал, като фасадните фуги са замазани. Покривът на храма е двускатен, със скосени гибели. В 1904 църквата е частично разрушена от Крупнишкото земетресение. На следната 1905 година е възстановена и на западната ѝ стена е пристроена камбанария.\nВ интериора трите кораба са разделени от 3 двойки дървени, измазани колони. Таваните са облицовани с оцветени дъски, а в оформени с летви квадрати има изписани звезди. В кръгъл медальон на централния таван е изписан Христос Вседържител. Украсата е в централния кораб. Горният пояс е от обшити дъски в зелено и жълно, на които са изписани букети. Дело е на опитен майстор и датира от времето на строежа на църквата. Във втория пояс върху мазилка е изписана лозница, като между гроздовете има райски птици и херувими. В третия пояс над колонадите има изображения на четиримата евангелисти в кръгли медальони. Между медальоните и по арките има изрисувани сини и червени аканти и розови цветове. Зографите са двама, самоуки и изписването е от втората половина на XIX век.\nИконостасът има 11 иконни полета и 3 врати. В горната му част няма вертикални акценти. В реда на празничните икони има 21 отвора. Иконостасът по-късно е боядисан в светлосиньо-сиво. Владишкият трон е частично резбован по кръжилата.\nОколо 1958 година храмът е изоставен и инвентарът му е пренесен в „Рождество Богородично“ в Симитли.\n↑ а б в г д е Енциклопедия „Пирински край“, том II. Благоевград, Редакция „Енциклопедия“, 1999. ISBN 954-90006-2-1. с. 82.\nВзето от „https://bg.wikipedia.org/w/index.php?title=Свети_Архангел_Михаил_(Горно_Ораново)&oldid=9632103“.\nПоследната промяна на страницата е извършена на 6 октомври 2019 г. в 10:33 ч.


Кой ще провери босът на КПКОНПИ, купил за смешните €850/кв.м дом до Цветанов? | Informiran.net\nКой ще провери босът на КПКОНПИ, купил за смешните €850/кв.м дом до Цветанов?\n„Мащабен бизнес в сферата на енергетиката притежава новият зам.-министър на … енергетиката Красимир Първанов. Почти всички бизнес начинания на заместника на Теменужка Петкова и на сина му Петър Първанов са свързани с енергетиката, показа проверка на Епицентър.бг. Заради частната дейност, зам.-министърът на Обединени патриоти със спорна репутация е в явен конфликт на интереси.\nНовият зам.-министър на енергетиката е собственик и на фирмата НИК – ЕНЕРЖИ – 87 ЕООД, която има проект за ВЕЦ на река Мусомишка, попадаща в защитена зона Среден Пирин – Алиботуш – напомянме, че националният парк не е просто наш, защитен е от програмата Световно наследство на ЮНЕСКО.\nВ Пи Ен Пи Солар ООД Първанов участва заедно със Смарт енерджи груп АД с Тодор Георгиев и ПАТРИОТИЧНО – с турските граждани Хакан Аккоч и Халил Демирдаг, което бая бие на ДПС.\nПоследният е един от големите играчи на ВЕИ пазара. Смарт енерджи груп също има фотоволтаична централа. Интересното при нея е, че тя е тръгнала с инсталирана мощност от 100 киловата, за да си гарантира по-добра цена, след което мощността й е била увеличена до 1.1 мегават.\nТова е и причината данните на Агенцията за устойчиво енергийно развитие да показват, че тя е работила много повече часове от допустимото – нещо, което според доклада на Валери Симеонов – съпредседател на предложилите именно Първанов за зам.-министър Обединени патриоти, беше един от основните грехове на ВЕИ-тата.\nПи Ен Пи Солар ООД е изтеглила кредит в размер на 4,9 млн. евро от Българо-американската кредитна банка на Цветелина Бориславова, показват данните от Търговския регистър, пред която е заложен бизнесът.\nКрасимир Първанов е съдружник и със сина на сирийския бизнесмен Аладин Харфан – Халед в Аладин 1784 ООД.\nПреди назначаването му на поста в кабинета Борисов 3 и четирите големи бизнес- и работодателски организации в България, иначе бая разединени, излязоха с обща остра декларация, в която призоваха премиера да не връща Първанов в държавното управление.\nТе припомниха скандала от 2010 г. , когато той в качеството си на шеф на НЕК при Борисов 1 подписа меморандума за създаване на обща компания с държавната руска компания Росатом за изграждане на АЕЦ Белене. Заради това, след спирането на проекта през 2012 г., Русия осъди България за 600 млн. евро, които бяха изплатени при Борисов 2 с кредит на затъналия до уши в борчове Българския енергиен холдинг. За да покрие тези пари, той се принуди да изтегли още 1,1 млрд.лв. облигационен заем в чужбина. И така общата сметка стигна над 2 млрд.лв.\nПроверка на bTV и Антикорупционния фонд показа, че с апартамент в същата сграда няколко дни по-рано се е сдобил и ексшефът на Комисията за регулиране на съобщенията Веселин Божков, който остана наследство на ГЕРБ още от Тройната коалиция, квота бе на ДПС, гушнато в момента с властта, което публично стана ясно покрай скандала с мюфтийството.\nНай-скандалният от всички апартаменти на непазарни цени, купени от управляващите. Неговото жилище е на 200 м от дома на Цветан Цветанов, когото сега трябва да проверява за конфликт на интереси. С какви очи обаче, след като Пламен Георгиев е платил по 850 евро на квадратен метър, когато няма цена дори на зелено в квартала за по-малко от 1300 – 1500 евро, пише Фрогнюз.\nИнтересно е, че от 2012 г. антикорупционер №1 е взел2 апартамента, 3 паркоместа и гараж за 6 години, като е декларирал обща цена на придобиване 527 095 лв., добавя сайтът.\nЕдиният му дом от 99,41 кв.м е на 100 м от хотел Плиска. Той е взет за 207 318 лв. при пазарна цена от 320 000 лева. Само включеното паркоместо иначе струва 30 000 лв., после купува и второ. А кооперацията не е панелка – нова е, елегантна, със специален дизайн.\nЯвно там му става тясно, защото купува второ жилище от 156 кв.м – пентхаус или жилище на панорамния последен етаж, пак в квартала – този път на 100 м от Министерството на външните работи. В сензационно ниската цена от 293 374 лв. или нещо като 1000 евро на квадрат. За толкова в момента трудно ще вземете панелка в Овча купел.\nОтделно си купува 42,94 кв.м гараж точно за 10 000 евро.\nПлащането на 232,88 евро на квадрат за него кара съседите му да се смеят, защото в престижния дипломатически квартал гаражи под 1000 евро на метър трудно се намират, да не кажем – невъзможно.\nЗащо Диамант на Артекс е двойно по-висока от допустимите по закон 33 м?


Как да добавите игри на трети страни към Steam | статии\nАко използвате платформата за игри Steam за някои от вашите игри, може да искате да я направите централен център за всички ваши програми за игри. Добавянето на всички игри към списъка с игри в Steam може да направи по-удобно стартирането на тези игри, особено ако програмата Steam така или иначе е отворена в компютърната система.\nВъзможно е да има недостатък на това, което също трябва да се спомене. Ако добавите игра на трета страна към Steam, Valve със сигурност ще знае за нея, което може да бъде проблем с поверителността.\nАко все пак искате да продължите напред, трябва да направите следното. Стартирайте софтуера Steam и изчакайте, докато не сте влезли. Намерете връзката Добавяне на игра в долния ляв ъгъл на интерфейса. Ще се появи меню, ако щракнете върху връзката.\nТри опции стават достъпни, една от тях предлага да се „добави игра, която не е Steam“ към Steam.\nКогато изберете първата опция за добавяне на игра, се отваря нов прозорец със списък на всички програми, инсталирани на компютъра. Това не включва само игри. Шанс е, че не всяка игра на компютъра е в този списък. Можете да използвате бутона Преглед, за да отворите файлов браузър, за да изберете изпълним файл от компютъра, който не е в този списък.\nМожете да проверите всички програми и игри, които искате да добавите към Steam. След като направите това, щракнете върху бутона Добавяне на избрани програми, за да добавите игрите към списъка с играта Steam.\nСлед това можете да стартирате играта, както всяка друга игра на Steam в списъка. Освен това можете да зададете категория за персонализираните игри, ако използвате категории за по-бърз достъп до игри по този начин.\nИ така добавяте игрите на трети страни към игровата платформа Steam. Използвате Steam? Добавихте ли игри към Steam?


Преводач: Бойко Ставрев\nТой е първият висш служител на съветското разузнаване, който скъсва открито със Сталиновия режим и избягва на Запад. Според някои версии причината е фатална любов, според други – страх от започналата чистка сред висшето ръководство на ОГПУ. В Париж Георгий Агабеков става световна сензация. Разобличителните му книги "Записки на чекиста", "ЧК в действие" и "Секретен терор" излизат на английски, френски, немски, италиански език. Преди него никой на Запад не знае как действат съветските спецсл...


Путин и Ердоган с нови идеи за Сирия | Вестник "ДУМА"\n22 Август 2019четвъртък07:42 ч.\nПутин и Ердоган с нови идеи за Сирия\nТози кадър от пресконференцията на двамата президенти убедително илюстрира атмосферата на преговорите помежду им\nНе е изключена съвместна операция срещу терористите в провинция Идлиб\nНяма как една официална среща, която започва с "ценен мой приятелю Путин" и е обявена предварително като "среща за намиране на решение за сирийския въпрос", да не привлече вниманието на света. Разбира се, че повечето от договорките, постигнати след 2 часа разговори в Москва на 4-ри очи между Путин и Ердоган ще си останат за "служебно ползване". Но и сигналите, които подадоха с изявленията си, след срещата са красноречиви. Двете страни декларират, че са останали верни на установеното сътрудничество през последните години. Някои медии в Анкара дори пишат, че\n"резултатите от срещата са по-добри от очакваните"\nКоето съвсем не означава, че има пълно съвпадение на позиции и стратегии, включително за Сирия и нейното бъдеще.\nЗа Ердоган е важно изтеглянето на САЩ да не остави вакуум в Северна Сирия, който да се "запълни от терористите", а също и "бързо създаване на конституционна комисия", за да се изясни бъдещето на Сирия. Подчертава, че за него от значение е "да се приеме за региона на изток от Ефрат формула, която открива възможност за връщане на сирийските бежанци", както и окончателно решаване на въпроса за "създаване на зона за безопасност" по протежение на турско-сирийската граница, но от сирийска страна, разбира се. Ердоган е убеден, че "с тези договорки ще се окаже положително влияние върху сигурността в целия регион", което според него доказва ролята на процеса Астана. Самите срещи с президента Путин той определя като "продължение на ползотворния процес Астана".\nОт своя страна Путин изтъкна, че ако изтеглянето на САЩ се осъществи наистина, "това ще е положително". Районът сега е в ръцете на кюрдите и според Путин е наложително Дамаск да разговаря с представители на кюрдските организации. "Диалогът ще осигури както успокояване в сирийското общество, така и в съседните страни" смята руският президент. Той предвижда нова среща в Москва с участието на лидерите на Турция, Иран и Русия. Той подчерта, че "с уважение се отнасяме към интересите на турските приятели и по-специално по отношение на сигурността в региона", тоест за онази зона за сигурност, която е цел на Анкара. Путин настоява за диалог между всички страни, включително с участие на кюрдите, които да "покажат искрено желание за бъдещето на Сирия".\nНякак между другото обръща внимание на един договор от 1999 г. между Сирия и Турция, който "вярвам, че може да е основа, върху която да се работи". Говорили били подробно по въпроса.\nВсъщност какъв е този договор\nкойто Путин определя за важен относно "трайно решение за Сирия"? Именно това споменаване на "договора от Адана" от 1999 г., както е известен, турските наблюдатели определиха като "най-критичната точка от срещата с Путин". Определено Путин го лансира като идея във връзка с действията на Турция срещу военните организации на кюрдите. Според него въпросът с кюрдите може да се реши съгласно споразумението от "договора от Адана", който през 1999 г. е бил приет и от парламента в Турция. Условията на договора са били разширени през 2010 г. и са предвиждали обща борба с тероризма. На всеки 6 месеца са се провеждали редовни срещи между двете страни и са съгласувани съвместни операции срещу терористичните организации. Съгласно договорките Сирия е връщала на Анкара заловени на нейна територия терористи. През май 2011 г. Дамаск е взел решение за провеждане на операция в Идлиб и сирийска делегация пристига в Турция за съгласуване на действията. Тя споделила с домакините плановете си за операцията. Но в същото време Анкара взима решение за сближаване със САЩ и сирийците се убеждават, че Анкара събира в Истанбул противници на Дамаск и "нейни терористи". Всъщност постигнати навремето договорки може да има и днес, ако се приеме, че ситуацията е аналогична. Москва явно настоява и съдейства за "договорките от Адана да отворят път към Дамаск", защото е най-естествено Турция от север, а армията на Асад от юг да "изчистят терена на изток от Ефрат".\nДруг въпрос е дали ще се получи на практика. И дали други гласове няма да нашепват нещо друго в ухото на Ердоган. Защото говорителката на руското МВнР Мария Захарова заяви, че "положението в Идлиб е крайно обезпокоително". Районът в Идлиб е под контрол на Хейет Тахрир юш Шам, бивша Ал-Нусра, наследник на "Ал Кайда", което се е получило след предислоцирането на т.нар. умерена сирийска опозиция. Расте броят на нарушенията на споразумението за прекратяване на огъня. След подписването на 17 септември 2018 г. на меморандума между Анкара и Москва за разоръжаване на джихадистите в Идлиб примирието е било нарушено над 2000 пъти. Турция определено не е изпълнила поето задължение да реализира разоръжаването на радикалните организации. Има повече от 68 убити и над 200 ранени. Заплашена е сигурността на гражданите, сирийските войници и дори руската база в Хмеймин. Според Захарова в тази ситуация е наложително контролът да премине към Дамаск, за да се гарантира сигурност за самата Сирия и за съседните страни.\nВидно е, че има още доста път до "трайно решение на сирийската криза", но стъпките на Москва и Анкара са в тази посока. Затова в този случай няма да е изненада, както казват в Анкара, да има съвместна операция срещу "Ал-Нусра" в Идлиб, Северна Сирия. Една такава операция може да е подкрепена и от Дамаск, и от Техеран. Този оптимистичен сценарий, ако се реализира, ще осигури възможност да се "сложи точка на сирийския въпрос".\nРусия и Турция се надяват, че на 27 октомври 2019 г. в Истанбул ще има нова среща с участие на Русия, Франция, Германия и Турция за ситуацията в Сирия. Въпреки, че Германия и Франция сякаш минават в друг коридор заради писмото до генералния секретар на ООН с искането да не се приема "конституционният комитет" за Сирия, който ще пише новата конституция. Анкара и Москва обаче след последната среща Путин-Ердоган в Москва доказват, че само чрез сътрудничество и диалог\nвъпросите могат да се решават на по-ниска цена\nВключително по такава болезнена тема като кюрдската. Някои турски анализатори правят извод, че тогава може и да няма причина Анкара да се обръща непрекъснато към Вашингтон. Дали това означава преориентиране към Евразия? Трудно е да се твърди. Ердоган е наясно, че американските войници могат и да си заминат от Сирия, но САЩ няма начин да не останат там. Просто ще използват чужди местни (и не само местни) ръце за своя роля и в свой интерес на сирийски терен.\nА кюрдите няма как да не бъдат принудени да се обърнат към Дамаск, ако наистина САЩ се оттеглят. Между Ердоган и Асад ще изберат "по-малкото зло" за тях - Дамаск. В тази връзка, ако Анкара има по-големи амбиции от допустимото, според Москва, тогава за Путин ще е сложно да балансира между Ердоган, Асад и кюрдите. Да не се забравя и че "Ислямска държава" все още държи около 5% от сирийската територия, а в Идлиб са се събрали толкова разнопосочни групировки от всякакъв вид, че е невъзможно обуздаването на битките и помежду им. Поддържането на "стратегически отношения с Анкара" наистина стеснява полето за маневриране на Русия и я принуждава да не поема обещания към кюрдите.\nОт друга страна, се осъзнава, че САЩ водят играта да изтощят Русия в Сирия и ще целят да протакат конфликта там, защото нямат сметка той да бъде разрешен. Именно това кара Москва да организира срещи в обхвата Астана, да поддържа отношения с другите играчи като Израел, Саудитска Арабия или Европа. Следвоенна Сирия трябва да е на масата за преговори и е въпрос на време, за да не се допусне "затъване в сирийските пясъци", от които Тръмп реши да се маха. Играта е тънка, геополитическа и засега Ердоган се явява перспективен партньор. Картината не е розова, но надеждите са в посока намиране на изход. Путин разчита на търпение и диалог. Май няма друг път.


Показва статии с етикет: Рапид (Букурещ)\nСНИМКИ И ВИДЕО: Бой и екшън на Рапид - Стяуа\nЧетвъртък, 18 Април 2013 09:20\nЗа пореден път непредубедените зрители се увериха, че Балканите са наистина взривоопасна зона. Преди едно от столичните румънски дербита - това между Рапид и Стяуа, имаше сбивания в Букерещ между фенове на двете агитки.\nИмаше пострадали, а в последствие и арестувани.\nСтадионът на домакините от Рапид пък бе врящ казан, като агитката на виненочервените демонстрира богат арсенал от пироефекти. Много колорит, факли, димки, знамена и шалове бяха част от шоуто по трибуните, където нямаше фенове на Стяуа. Стелистите не присъстваха на стадиона, тъй като полицията не им разреши да внесат прътове за знамената.\nПреди последната тренировка на сигурния шампион на Румъния - Стяуа, около 300 фена надъхаха отбра. Мачът завърши иначе 1:1.


Най-често коментираните приоритети на министерството на регионалното развитие и благоустройството са най-вече магистралите и пътният сектор. Друг приоритет е ускоряването на усвояването на средствата по оперативна програма "Регионално развитие" - "спасителната инжекция" за българските общини. Дългосрочните приоритети на министерството вече са очертани в стратегията за 2014-2020 година, която се очаква да бъде обявена през януари.\nМинистърът на регионалното развитие и благоустройството откри срещата на комисия 3 и 7 на международната федерация на геодезистите, където отговори на няколко въпроси.\n- В обръщението си към геодезистите в началото на конференцията вие казахте нещо много важно - че те вършат съществена за държавата работа, макар да не тръбят за това. Признахте, че професионализмът им е от значение за икономиката на цялата държава. Вие разбирате техните проблеми, но какво те да очакват от държавата те?\n- Тъй като в момента държавата няма финансови възможности, това, което се опитвам да постигна, е да създадем платформата, върху която да се работи в перспектива. Не става дума за решаване само на конкретни моментни проблеми, а за изграждането на визия за развитието през предстоящите години. И ние смятаме да заложим на създаването именно на такава платформа, върху която индустрията да се развива в бъдеще. Това е, което държавата в момента може да направи: да създаде условия и да създаде перспектива за развитие на тази платформата за следващия бюджетен период на Европейския съюз 2014-2020 г., като основите са достатъчно добри и за бизнеса, и за цялата държава.\n- Какво бихте изисквали от геодезистите, какви са вашите очаквания от тях?\n- Работил съм дълги години в Германия и затова знам, че зад всяка голяма машина стоят хиляди малки добре смазани механизми, които трябва да работят добре, за да се превърне един часовник в швейцарски, германски или нигерийски. За съжаление, тук този факт още не се разбира - хората не си дават сметка, че зад голямото стои малко и важно нещо и ако всеки на място си върши работата, голямата машина ще е достатъчно добре смазана и голямата цел - ще е напълно постижима. Това ми се иска да стане в българската индустрия - всяка нейна част да работи добре, да е самостойна, да играе своята важна роля, а след това цялото със сигурност ще се движи добре.\nЗа съжаление България в момента е в криза и държавата не може да направи онова, което би искала, но геодезическата гилдия трябва да е проактивна, да действа проактивно, за да се справим с проблемите. Кризата ни прави по-силни и по-способни да преодолеем предизвикателствата. Ако стоим на едно място и нищо не правим - и нищо няма да се промени и нищо няма да се получи, затова призовавам геодезистите да са активни както са били досега, да работят, както досега, а средствата ще се изплатят.\nИскам да отбележа и нещо друго - очаквам повече действия на общинско ниво. Общините трябва да действат много повече. За тях има много средства, но далеч не всички общини реагират, както трябва и са на едно и също ниво. Смисълът е в отключването на потенциала на регионите. В момента само три общини във всяко направление успяват да защитят проектите си, но това е само началото. Регионите трябва да се борят за своите инвестиционни програми.\n- Не мога да не ви попитам за бюджета, за неизплатените средства за догодина.\n- Новината от днес, е, че държавата ще намери 3 милиона евро до края на годината, за да изплати досегашните си задължения. В бюджет от 10 милиона лева за 2010 г. ще има и три допълнителни. Те ще са свежите пари, които да се инвестират в бизнеса и той да се съживи и да продължи да работи. За следващата година пак е предвиден такъв бюджет, но да се надяваме, че за хората които работят, ще се намерят някакви допълнителни пари, за да се закрепи индустрията. Убеден съм обаче, че през 2012 г. всичко вече ще се оправи.\nОсвен това трябва да се мисли за европейските програми. Ефективното използване на европейски средства ще е инструментът, на който България трябва да разчита и Европейският съюз е най-големият инвеститор за страната ни.\nПрочетена 369 пъти\tПоследно променена в Вторник, 04 Април 2017 13:12


Във време, когато се опитваме да се сдобием с дете с приятел, всеки ден е трудно изчакване на добрата новина. За предпочитане е веднага след полов акт да изтичаме до аптеката за тест за бременност и да я изградим, за да информираме групата и партньорите възможно най-скоро за предстоящото увеличаване на семейството. Често обаче се казва, че наред с добре планираните усилия, тест за бременност показа, че не сме бременни. Нека не се обезкуражаваме, тестът за домашна бременност може да е сгрешил.\nНа първо място, е необходимо да се разбере, прости аптекови тестове работят в аптека. Играенето им е много практично. Тя се основава на намирането на хормони на HCG (дадени при успеха на забременяването в урината. Тестовете за бременност са много икономични в екипа и в същото време са много чувствителни, така че трябва да ги вземете заедно в препоръките на приложената листовка.\nРазбира се, общоизвестните тестове за бременност не са безпогрешни. Тяхната ненадеждност може да произтича от няколко фактора:\nсрок на годност - както при всеки нов хранителен, фармакологичен или дерматологичен продукт, тестовете за бременност не трябва да се използват след изтичане на срока на годност. Това е, тъй като работата му може да бъде нарушена и заключението ще бъде ненадеждноприемане на допълнителни лекарства, възрастта на жената - акцентът върху ефекта от теста за бременност не е най-малкото неговият важен ефект и времето на изчакване от момента на възможното оплождане. Болестите на жената, нейните лекарства и възрастта също са страхотни. Да, жените с бъбречно заболяване, менопауза и използване на антидепресанти за по-добра представа за качеството, по-скоро трябва да посетят лекар, тъй като в техния случай тестът може да стигне до бременност, което искрено не се е случило, т.е.микропорест спонтанен аборт - понякога тест за бременност открива бременност, но няколко дни по-късно, след като се подготви повторно, се оказа отрицателен. Така може да се види, че оплождането е пристигнало, но ембрионът не е гнездял в матката. В този случай не забравяйте да докладвате на лекаря, защото със сигурност сте в извънматочна бременност, т.е.бързане - това е най-честата причина за грешки в тестовете за бременност. Въпреки че производителите казват, че благодарение на техните измервания ще бъде силно да се открие бременност още на 6-ия ден след оплождането, трябва да се осъзнае един важен фактор: HCG се открива първо в природата, едва по-късно в урината. Ето защо, за да сте сигурни, по-добре е да изчакате допълнителна седмица, за да имате по-пълно доверие.\nВ момента тестовете за бременност се правят така, че те откриват бременност в 99,9% от случаите. Винаги трябва да се споменава, че в никакъв случай не са безпогрешни и за по-голяма свобода трябва да посетите лекар и да си направите специални тестове. Винаги в случай на грешки, най-често се случва тестът да е открил бременност, която не е там, и обратното. Следователно жените, които не искат да забременеят, могат да се почувстват успокоени от негативния ефект от теста.\n« P rviyat biznes na kulczyk\nNemski trudov stazh»


Жълт цвят в рекламата. Защо да го изберем? Рекламна къща в София\nЖълтия цвят в рекламата\nЗащо жълт цвят?\nЖълт цвят ни напомня на слънчевите лъчи и на цветовете на есента. Той е топъл и радостен цвят. Точно както слънцето, жълтото благодетелства топлината, спокойствието, но напомня също и на сушата, мизерията и глада.\nВ символично и културно отношение, жълтото е противоречив цвят. Той често се използва за обозначаване на отдиха, почивката, релаксацията или дори комуникацията. Жълтото отваря апетита, затова често се използва в хранителните вериги за бързо хранене, такава каквато е и голяма американска верига за бързо приготвяне на храна. Тук е момента да споменем и понятието – „Заведение за бързо хране.“ Вие посещавате ли заведения за бръзо хранене? …а храните ли се бързо в тях. Колко бързо похапват околните около вас? Това понятие си е напрово обсурдно!!! В английския език и американскта култура има определение за някои типове заведеня като – Заведения бърза храна – Fast food, но не означава бързо храене в никакъв случай. В България, заведенията за бърза храна много често се наричат закусвални. Ако потърсите с някоя търсачка – „закусвалня“, несъмнено ще ви се отворят и предложения за заведения за бързо хранене и може би, бързо пиене. В първия случай – внимавайте колко бързо се храните – това не е препоръчително от редица лекари заради редица биологични фактори. Във втория случай има огромно значение какво пиете бързо – особено когато съдържанието има алкохолен характер.\nСлед това леко лирическо отклонение, нека да продължим с природата и характеристиките на жълтия цвят.\nЖълт цвят – какъв тип е това?\nЖълтото е топъл цвят, при който има тенденция да надвишава своята рамка. В по-голямо количество, той може да измори окото. Ето защо трябва да го контролираме, когато го използваме в рекламата. Приложението му обаче има своя плюс, тъй като той прави изображенията по живи и анимирани. Жълтото е огнен цвят, пълен с живот.\nЕто и някои приложения на жълтия цвят в рекламния дизайн:\nЕнергия и Спокойствие\nЖълтия цвят носи силна радост към живота, благоденствието и физическата енергия, Това е цвят, който е щедър както откъм сърце, така и откъм дух. Той е цвят на спонтанността и начинанията, напомня усмивката, символизира мъдрост и сила.\nКиселинност и Гняв\nЖълтият цвят има и своята негативна конотация, той разкрива посредствените и претенциозни поведения. Асоцииран с нарцисизма, егоцентризма и Илюминатите, жълтото е също света на лъжата и сарказма.


НАТО подготвя план за действие при втора пандемична вълна | Банкеръ\nМинистрите на отбраната от НАТО ще обсъдят тази седмица план за действие при възможна втора вълна на пандемията от Ковид-19. Това съобщи генералният секретар на пакта Йенс Столтенберг.\nПо неговите думи отговорът на пакта ще бъде военен и политически, с укрепване на способностите за противовъздушна отбрана и с използване на повече изтребители от пето поколение. Не желаем нова надпревара във въоръжаването, каквато наблюдавахме през Студената война, затова ще продължим усилията за диалог с Москва, заяви той.\nвторник, 16. юни 2020 - 14:36\nНа вчерашните протести в Беларус са арестувани 51 души


Какво е опасен кашлица с хрипове? - Ларингит\nКашлица е доста често срещано и широко разпространено явление, особено по време на извън сезона, когато човешкото тяло с отслабена имунна система (а сега има, уви, мнозинството!) Няма време да се адаптира към честите промени в температурата на въздуха и метеорологичните условия. Сама по себе си това не е ужасно, тъй като е защитна реакция на тялото. Но когато има кашлица с хриптене, си заслужава да се консултирате с лекар възможно най-скоро - това може да е сигнал за развитие на сериозно заболяване.\nПреди да разгледаме възможните причини, нека разберем терминологията. Хъркането е характерен шум, който се образува, когато въздушният поток минава през дихателните пътища, когато има някакви пречки в тях: нови израстъци, съсиреци и чужди тела. Дрезгавост е промяна в тембъра на гласа, който възниква поради възпаление или поражение на гласните струни.\nПоявява се хриптящ глас с много силна, суха, лаеща кашлица, която води до постоянно дразнене на ларинкса и възпаление на гласните струни от пренапрежение. Причината за тази кашлица може да бъде настинка, остри респираторни инфекции, остри респираторни вирусни инфекции или хронични заболявания на горните дихателни пътища: фарингит, ларингит, трахеит. Ако не се лекуват, заболяването става хронично и се развиват усложнения.\nПри тежките пушачи се появява дрезгав кашлица, поради постоянни изгаряния на ларингеалната лигавица и хронично възпаление на дихателните пътища. Също така са изложени на риск хората, работещи в индустрии, свързани с химикали, тежко замърсяване на въздуха и други дразнещи фактори.\nАко не използват лични предпазни средства, постепенно се развиват респираторни заболявания, които се считат за професионални: астма, алергии, бронхит.\nКашлица в гърдите и хрипове са очевидни признаци на сериозни заболявания като:\nбронхиална астма - при издишване или при кашляне се чува свирещ звук, който се образува поради силното стесняване на бронхиалния лумен по време на спазъм;\nтумори на бронхите - хриптене при постоянно дишане;\nостър или хроничен бронхит - хрипове, причинени от големи натрупвания на слуз, които предотвратяват свободно преминаване на въздуха;\nабсцес на белия дроб - хриптене настъпва, когато въздухът преминава през кухина, изпълнена с гной и се чува вътре в гърдите;\nпневмония - в зависимост от стадия на заболяването, хриптенето може да бъде тихо или много силно, придружено от суха или мокра кашлица;\nбелодробен оток - хрипове едва се чува, тъй като белите дробове не функционират нормално и човек не може да поеме пълен дъх, създава се чувство на задушаване;\nсърдечна недостатъчност - мозъкът го усеща като кислородно гладуване и се опитва да компенсира дълбокото дишане, което е изключително трудно по време на атака, появява се леко хриптене.\nТова не е пълен списък на всички възможни причини за кашлицата и очевидното хриптене. В повечето случаи само един лекар може да направи точна диагноза, след задълбочен преглед и многостранен преглед.\nАко имате дрезгав кашлица, посещението на лекар не трябва да се отлага. Особено ако е придружено от един или повече от следните симптоми:\nтежка или често задух;\nстудена пот с минимално физическо натоварване;\nпризнаци на кислородно гладуване;\nболка в ретростерналната област (особено свива или ясно локализирана);\nтежка или постоянна, но незначителна температура;\nхриптене при дишане или кашляне се чува постоянно.\nДиагнозата започва с посещение на терапевта, който слуша стеноскоп на бронхите и белите дробове на пациента. Най-добре е да чуете хрипове, когато издишвате, така че лекарят често моли пациента да поеме дълбоко дъх или кашлица.\nСледващият задължителен етап на диагностиката са лабораторни изследвания. По правило това е общ и биохимичен кръвен тест и изследване на храчки за микрофлора. Те ви позволяват да установите наличието в организма на патологични микроорганизми и активни възпалителни процеси.\nАко данните са недостатъчни за медицински прегледи, то може да се препоръча допълнително:\nрентгенография на гръдния кош - разкрива пневмония, туберкулоза, остър и хроничен бронхит, абсцес на белия дроб;\nкомпютърна томограма - дава възможност за подробен анализ на състоянието на всеки дихателен орган;\nспирометрия - отстраняване и анализ на жизнени белодробни показания;\nбронхопровокация - извършва се със съмнение за бронхиална астма, позволява да се определи чувствителността на бронхите и склонността към бронхоспазъм;\nбронхоскопия - вътрешно изследване и подробно изследване на състоянието на лигавицата на лигавицата на бронхите, позволява да се измери размера на лумена, да се открият тумори и да се вземе храчки за анализ;\nкръвни газове - друг вид лабораторно изследване, което позволява да се определи нивото на кислород в кръвта;\nангиопулмография - позволява да се оцени състоянието на съдовете в белите дробове, степента на стесняване, наличието на кръвни съсиреци;\nбиопсия - проба от тъкан, взета от бронхите или белите дробове, която ви позволява да определите дали е доброкачествена или злокачествена.\nПри необходимост в изследването участват и други специалисти: пулмолог, алерголог, онколог и т.н. И едва след като получи всички данни от проучването, лекарят прави заключение за естеството на заболяването и необходимостта пациентът да бъде поставен в болницата.\nКакто виждате, причините за поява на хрипове и кашлица са толкова разнообразни, че няма универсална рецепта за тяхното лечение. Ето защо професионалната диагностика е толкова важна. Необходимо е да се лекува не хрипове, а основното заболяване. И тъй като повечето от тях са сериозни, по-добре е да не се занимавате с самолечение.\nНародните средства в този случай могат да бъдат само помощни. При наличие на хронични заболявания, инфекции, гнойни изхвърляния, само компетентно избрана лекарствена терапия ще бъде ефективна. Тя включва лекарства от няколко групи, които, взаимодействащи, подобряват свойствата на всеки друг и предотвратяват появата на странични ефекти:\nантибиотици - те не могат да се справят без в случай на бронхит, пневмония, абсцес на белия дроб, напреднали ARVI;\nантихистамини - добре помагат при алергична кашлица и облекчават пристъпите при бронхиална астма, предотвратяват алергични реакции към антибиотици;\nбронхоразширяващи лекарства - предписани за бронхоспазъм, стесняване на лумена на бронхите, за улесняване на кашлицата с големи натрупвания на слуз;\nмуколитични агенти - разреждат слюнката и улесняват кашлицата, правят суха кашлица продуктивна, ефективна при бронхит, пневмония, трахеит;\nантипиретични лекарства - се предписват симптоматично в случаите, когато телесната температура надвишава 38,5 o C, веднага след като тя стабилно намалява, този вид лекарства се отменя.\nЗа хриптене не се предписват антивирусни препарати. Те са ефективни само в първите 72 часа след началото на заболяването и през това време болестта няма време да се развие до такава степен, че дадено лице започва да хрипа. Ето защо има смисъл да започнем да ги приемаме самостоятелно, като превенция на развитието на сериозни респираторни заболявания.\nНеразделна част от лечението е редовното гаргаране, за което можете да използвате солен разтвор, отвара от лечебни растения или готови фармацевтични препарати. Гаргара трябва да бъде поне 4-5 пъти на ден. Успокоява раздразнената слизеста ларинкса, овлажнява го и облекчава възпалението.\nОсобено важно е да се изплаква устата често, когато храчките започнат да кашлят. Тя ви позволява да избегнете разпространението на инфекцията в устната кухина и връщането на слуз в бронхите. Със същата цел, гърлото може да се лекува с антисептични разтвори: хлорофилипт, фурацилин и др.\nВдишването винаги облекчава кашлицата. Ако хриптенето е повърхностно, тогава инхалациите с пара помагат добре. При дълбоки хрипове, когато е необходимо да се лекуват долните части на бронхите и белите дробове, най-добрият ефект ще бъде след използване на пулверизатор. Това устройство превръща разредената лекарствена смес с фин разтвор, чиито микроминизирани частици са способни да проникнат много дълбоко и да се задържат върху лигавицата и в алвеолите.\nЗа затопляне трябва да се подхожда с повишено внимание. При някои заболявания това е категорично противопоказано: оток и абсцес на белите дробове, туберкулоза и т.н. Затова не е възможно да се предпише самостоятелно термична процедура, докато не се направи окончателна диагноза. За периода на диагностициране е желателно да се ограничат само инхалациите.\nНо ако няма медицински противопоказания, тогава белите дробове и бронхите могат да бъдат загрявани по различни домашни начини: горчични мазилки, обвивки, компреси, парафин.\nАко има възможност да посетите клиниката, то по лекарско предписание се прилага електрофореза, UHF, лазерно нагряване. Курсът на лечение е от 5 до 10 процедури, след което обикновено се наблюдава значително подобрение.\nЛечението на кашлица с хрипове е много по-трудно от обичайното сухо или мокро. Затова е желателно да се направи всичко възможно да се предотврати неговото възникване. Понякога стандартните превантивни мерки са напълно достатъчни:\nкогато се работи върху „опасни“ индустрии, използвайте лични предпазни средства;\nзапочнете лечение на народни средства за кашлица в първите дни след появата му;\nне забравяйте да се консултирате с Вашия лекар, ако не сте наясно с причината за кашлицата;\nпотърсете професионална помощ навреме, ако след 3-4 дни домашно лечение състоянието не се подобри и кашлицата не отслабне;\nнаблюдавайте чистотата в работните и жилищни помещения, следете температурата и влажността на въздуха;\nредовно да правят противогъбична профилактика и почистване на балсами;\nпредотврати появата и натрупването на мухъл в къщата;\nнай-малко веднъж на всеки 2-3 месеца, проверявайте помещенията за възможни алергени и дразнители;\nНе пушете себе си и не позволявайте на гостите в апартамента и работните зони да правят това.\nСъщо толкова важно е да се яде правилно и редовно да се укрепва имунната система. В диетата трябва да бъдат пресни плодове и зеленчуци, цитрусови плодове, морски дарове. Те осигуряват на организма необходимите витамини и микроелементи.\nОпитайте се да прекарате поне един час на ден на чист въздух, за предпочитане в движение (ходене, бягане, спорт). И най-важното - не започнете болестта и не се самолечете, тъй като това често води до сериозни усложнения и непредсказуеми последствия.\nIRS 19 или Derinat?\nЕвтини антивирусни лекарства за деца на 8 години


Православната църква почита паметта на свети мъченик Неофит и преподобни Максим Проповедник | ФИЛИБЕТО\nНа 21 януари православната църква почита преподобни Максим Изповедник и свети мъченик Неофит.\nИмен ден празнуват Валери, Валерия, Максим, Максимилиан, Агнеса, Неофит.\nРодом е от Цариград, където получава високо образование и заема висша длъжност в двореца на император Ираклий (VII в.). При върлуване ереста на монотелитите той отива в Рим и по негово внушение папа Мартин свиква събора в Латерана против ереста.\nВъв времето на жестокия император Диоклетиан (284–305 г.) в древния град Никея в малоазийската област Витиния живее благочестивото християнско семейство на Теодор и жена му Флоренция, чийто син Неофит е подложен на нечовешки мъчения заради изповядването на Христовата вяра.\nТри дни той е държан в огнената пещ със затворени врати, като мъчителите му се надявали костите му да се превърнат в пепел. На третия ден Неофит излиза от пещта невредим.\nПосле завеждат юношата на арената, разсъбличат го и пускат срещу него мечки стръвници, но те подвиват крака пред мъченика, а после се отдалечават. Накрая довели огромен и страшен лъв, но той се оказал същият, с който Неофит преди това живял в Олимпийската пещера. Вместо да разкъса юношата, свирепият звяр близва нозете му и всички виждат от очите му да потичат сълзи.\nТака Бог посрамва жестокостта на езичниците, които били по-свирепи от най-страшните зверове.\nНакрая заповядали да убият Неофит. Тогава един звероподобен езичник го пронизва с един удар на копието си. Така юношата-мъченик прославя Бога със смъртта си на 21 януари 290 година.\nКуриозното е, че 21 януари е имен ден и на предишния наш патриарх Максим, както и на настоящия Неофит, за който днес в митрополитския катедрален храм на София „Св. Неделя“ бе отслужена съборна Света литургия. А след края на богослужението, за здравето и благопреуспяването на първойерарха на Българската православна църква в неговото служение, бе отслужен и молебен.\nПредишнаОблачно и дъждовно време в ПловдивСледващаБотев (Пловдив) с контрола срещу Зенит (Санкт Петербург)


Насърчаваме инвестиции с висока добавена стойност — KMETA.bg - ПОРТАЛЪТ НА БЪЛГАРСКИТЕ ОБЩИНИ\n16 март 2020, 15:18\nAнтoaнeтa Бapec e изпълнитeлeн диpeктop нa „Haциoнaлнa кoмпaния Индycтpиaлни зoни“ EAД. Тя има нaд 15 гoдини пpoфecиoнaлeн oпит в oблacттa нa пpaвoтo. Управлявала е мнoжecтвo пpoeкти в paзлични ceктopи oт иконoмикaтa. Зaeмaлa e ключoви и pъкoвoдни пoзиции в тъpгoвcки кoмпaнии, включитeлнo oт IТ ceктopa и дъpжaвнитe инcтитyции.\nАнтоанета Барес е юрист и докторант по икономика в Софийски университет „Св. Климент Охридски“. Поста изпълнителен директор на „Национална компания Индустриални зони“ ЕАД заема от март 2017 г. Тя е част от екипа на дружеството още от самото му създаване през 2009 г.\n- Г-жо Барес, шест индустриални зони привличат инвестиции в страната. Компании от кои сектори предпочитат София, Варна, Бургас, Русе, Свиленград и Видин?\n- За нас приоритетен проект е Икономическа зона София – Божурище. Там договорените инвестиции са над 530 млн. лв. като се реализират 35 проекта. Гарантираните работни места са над 1600. В нашите зони развиват дейност компании от различни сектори. Например в края на 2019 г. подписахме договори с дружества, които искат да направят в Икономическа зона София-Божурище производствени бази за хранителни добавки, център за инсталация и сервизно обслужване на хладилни агрегати, модерна логистична база и център за обучение за работа със скелета, производствени и офис сгради, в които ще се изработват прототипи чрез 3D принтиране на различни полимерни материали.\nЗнаете, че най-големият ни инвеститор в Божурище е ЮСК – през септември миналата година те откриха най-големия си дистрибуционен център за Югоизточна Европа. Щом инвеститор от такъв ранг избира страната ни за реализация на своя проект, това е доказателство, че предлагаме привлекателна бизнес среда и конкурентни условия. Инвестицията на ЮСК е 200 млн. лв.\nЕдни от последните ни големи инвеститори в Икономическа зона София-Божурище са „Зора“ и „Айко“. Инвестицията на „Зора“ е за над 17 милиона лева и гарантирани 33 работни места. Както знаете, „Зора“ е българска фирма. „Айко“ пък ще вложат близо 15 милиона лева пак в зоната ни в Божурище.\nПрез февруари пак там компанията ОПТИКС откри своята база. Към настоящия момент инвестицията на дружеството е за около 6 милиона лева, а откритите работни места - 14. Следващите две години се очаква разширение. В портфолиото си компанията предлага иновативни решения за секторите на отбраната, сигурността, опазването на природата, спортната ловна оптика, медицината и индустрията. Дружеството е единствената българска фирма, която изработва цялата гама специална оптика, използвана в армията и полицията в България. Развитието на такива високотехнологични производства в нашите зони няма как да не ни радва. Икономиката ни има нужда от производства и продукти с висока добавена стойност. Това неминуемо спомага за устойчивото и балансирано развитие на съответния регион.\nВ Божурище в началото на февруари имахме още едно хубаво събитие - с тържествена първа копка компанията „Дриймс Транс“ обяви началото на инвестиционния си проект. Инвеститорът ще изгражда логистична и сервизна база за складиране и съхранение на товари, която включва автосервиз, складови помещения, офис сграда, бензиностанция, пункт за технически прегледи, автомивка, паркинги. Планираната инвестиция е в размер на 3,8 млн. лева, а очакваният брой нови работни места – 15. В момента към зоната ни проявява интерес българска компания, която иска да произвежда там хранителни добавки и продукти от отпадните материали на олиото. Имаме разговори и с азербайджанци, които имат желание да произвеждат капки за очи.\n- Предстои ли разширяване на производствата и наемане на нови хора?\n- Имаме компания, която оперира от миналата година на територията на Икономическа зона София-Божурище и сега иска да разшири своята дейност и да построи ново архивохранилище. Става дума за Райсволф, които са лидер на европейския пазар за унищожаване на носители на данни и документи, включително и секретни. Компанията е с повече от 25 години опит и дейност в 30 държави. Те унищожават поверителни лични и класифицирани данни, които са били съхранявани в различни форми - печатни, CD, DVD, касети, твърди дискове, кредитни карти… Тук интересното е, че това се прави съгласно приетите екологични норми и добрите европейски практики - крайният продукт се рециклира след унищожаванe.\nПрез юни миналата година Бер-Хелла Термоконтрол, които са първи инвеститор в Икономическа зона София-Божурище, откриха втора своя база в зоната и се разшириха. Става дума за германски инвеститор от автомобилната промишленост, чиято дейност е проектиране и производство на контролни табла за автомобилни климатични системи. Някои от основните клиенти на компанията са световни марки като Audi, Bentley, BMW, Bugatti, Chrysler и други. Едни такива разширения на производствата предполагат и разкриването на нови работни места.\n- Има ли интерес и към зоните ви в страната?\n- Тази година наблюдаваме една тенденция при нас, в държавните индустриални зони. Има засилен интерес на компании към зоните ни в Северна България. От началото на 2020 година две германски компании се интересуваха от терените ни в Телиш, Русе, Видин, Враца. Едната има бази в Германия и Виетнам и иска и при нас да направи производство в сферата на опаковъчната индустрия. Другата работи в областта на тежката индустрия. Показахме им икономическата зона в Божурище, но те искат да имат база в Северозападна България. И с двете компании продължаваме преговорите.\nМного добре се развива Индустриален и логистичен парк Бургас, който, бих казала, е успешен проект на НКИЗ и общината. Общият размер на гарантираните вложения там е 73 млн. лв. и се осъществяват 35 инвестиционни проекта при осигурени 726 работни места. Развитието на Индустриален и логистичен парк - Бургас навлиза в нов етап през тази година. Обособена е нова Промишлена зона Юг, която се намира в близост до пътния възел Бургас - Средец - Созопол. Площта й е 600 декара. Към терените вече има интерес от производства в сферите на текстилната и металната промишленост, медицинската индустрия, както и производител на електрически инсталации и климатизация.\nВ Бургас най-големият ни инвеститор е „Сигматек“. Те вече изградиха производствения си комплекс за ремонт и рециклиране на части и компоненти за самолетни двигатели, като тяхната инвестиция е над 50 милиона лева. Предприятието използва и внедрява революционни проектни решения, позволяващи в България да се създаде съвременно производство с високо ниво ноу-хау, обединяващо в себе си високи технически знания и опит. Има заявен инвеститорски интерес и от едно дружество - „Ими глюко чек“, което иска да изгради в зоната ни в Бургас високотехнологично предприятие за производство на тест ленти за глюкоза и глюкомери. Производствената част на предприятието ще бъде върху площ 5 дка. Размерът на предварително заявената инвестиция е 20 млн. лева, като плановете на собственика включват първоначално разкриване на около 20 работни места.\nЗоната ни в Русе също се развива добре – там работят около 300 човека и оперират близо 50 фирми. Във Видин фирмите на територията на зоната са 24, а в Свиленград - 4 фирми при разкрити работни места около 23.\n- На какви условия държат българските и чуждестранните инвеститори, за да развиват бизнес у нас?\n- Винаги съм казвала, че НКИЗ е работещ механизъм за привличане на инвестиции. Различните ни зони си имат различни предимства. Но за инвеститорите най-важна е локацията и инфраструктурата. И, разбира се, не на последно място намирането на работна ръка.\nИмаме зони, като тези в Бургас и Варна, които са разположени на Черно море. Нашите паркове в Русе и Видин също са предпочитани, тъй като имат излаз на река Дунав. Интересът от страна на инвеститорите не е спирал. Затова се стремим да създадем благоприятни условия за бизнеса и да му предложим икономически зони с готова инфраструктура. А това е важно, защото предприемачите искат да стартират своя бизнес по-бързо. В края на миналата година направихме първа копка за изграждане на инфраструктурата /вода, ток, интернет и улици/ на територията на индустриална зона „Загоре“. НКИЗ и община Стара Загора реализират съвместен проект върху 115 дка в югоизточната част на областния град. И вече има заявен инвеститорски интерес.\nКолкото до чуждите инвеститори – те избират България, тъй като оперативните ни разходи са ниски, а това подобрява инвестиционния климат. Имаме твърда ниска данъчна ставка, имаме интелигентни хора, членове на ЕС сме. Има политическа и икономическа стабилност. А и правителството работи в посока облекчаване на административната тежест.\n- Как работите с общините? Все повече кметове казват, че при търсенето на нови инвеститори за регионите е все по-важно инвеститорите да предлагат добро заплащане.\n- За изграждане на нови индустриални зони се работи във Варна, Симитли, Ловеч, Горна Оряховица и други. По принцип във всички общини в България можем да правим ад хок проекти. Тоест ние съдействаме за намиране на инвеститори. Имаме меморандуми с доста общини и по време на наши срещи с бизнеса им предлагаме те да инвестират не само край големите градове и София.\nНапример през август 2019 г. подписахме меморандум за сътрудничество с община Сливен. Помагаме и на Враца. През октомври миналата година направихме първа копка в индустриална зона „Загоре“ в Стара Загора за изграждане на техническата инфраструктура - водоснабдяване и канализация, електричество, газ и телекомуникации. Колкото до заплащането – нашите специалисти не отстъпват по нищо на останалите европейци и са напълно конкурентоспособни. Инвеститорите идват при нас не заради ниските заплати, а заради това, че им предлагаме благоприятни условия за развитие на бизнес. Едни от последните данни на НСИ сочат, че малките общини със силна индустрия са лидери по заплати, които понякога надвишават тези в големите градове.\n- Какви кадри се търсят в различните градове за работещите вече индустриални зони?\n- НКИЗ работи пряко с университетите, за да помогнем на нашите инвеститори да намерят квалифицирана работна ръка. По моя инициатива през 2017 г. стартира проектът ни Fast Tracking Success. Става дума за инициатива, насочена към ускорено професионално изграждане на младите кадри на университети и професионални гимназии чрез осигуряване на постоянна заетост и стажове в чуждестранни компании в индустриалните зони на НКИЗ. През изминалата година над 100 висококвалифицирани млади специалисти са постъпили на постоянна работа в компании, които имат производства в зоните в Русе, Бургас и Божурище. Надяваме се и през 2020 г. тази тенденция да продължи. Затова имаме сключени меморандуми за сътрудничество с 10 висши учебни заведения и професионални гимназии. Според мен има условия младите хора да остават в България.


HPE обяви организационна промяна, породена от пандемията - kaldata.com\nНачало IT Новини HPE обяви организационна промяна, породена от пандемията\n16:09 | 13.05.2020\nHewlett-Packard Enterprise Co. обявиха, че ще направи определени организационни промени в корпоративната си структура и операциите си, които да се съобразят с пост-пандемичната ситуация в света. Изявлението беше направено лично от главния изпълнителен директор на компанията Антонио Нери. Анонсът за това идва във време, в което досегашният технологичен шеф на компанията Марк Потър се оттегля от HPE.\nВ блог публикация от тази седмица, Нери споделя, че реорганизацията е свързана също и с текущата трансформация на HPE в компания, концентрираща над as-a-service модела на функциониране за всички свои продукти, които понастоящем предоставя на своите клиенти. Става дума за намерение за доставянето на информационни технологии като услуга, миграция на всичките си продукти към абонаментен вариант и превръщането на ключовите характеристики на компанията към ролята на „оптимизиращ помощник“ за мултиклауд пространствата. Промяната ще е сложна и ще изисква време, подчертава Нери, но HPE ще трябва да забърза тази промяна и оптимизира своите операции по-скоро, за да изпълни иновационния си план.\n„През последните седмици, аз преосмислих нашата организационна структура, за да определя модела, по който ще бъде изпълнена по-най-добър начин нашата трансформация и план за действие“, пише Нери. „Времето за това е подходящо, за една организация, в която всяка една бизнес група, съобразяваща се с тенденциите на пазара и финансовата сегментация, да докладва директно на мен“. Една от вече анонсираните промени по върха, уточнява Нери, ще е замяната на главния технологичен мениджър Марк Потър, който отговаря също така и за Hewlett-Packard Labs, с Кумар Шриканти, който ще е и новия шеф на звеното ofsSoftware на HPE.\nПредишна новинаЕто кои са всички потвърдени игри за Playstation 5 до момента\nСледваща новинаАзиатските страни говорят за нова вълна на епидемията: COVID-19 към 13 май\nAruba и Microsoft си сътрудничат за по-добра защита от кибератаки


Имам кредит в швейц.франкове от 2008 г. към ПБ. Предлагат ми превалутиране на франковете в лева. Как да постъпя? Има ли опция франка да падне и ще се приеме ли някакъв закон скоро за валутен риск?\nЗдравейте Имам кредит в швейц.франкове от 2008г към ПБ които тогава се превалутираха в евро и стойноста беше 44000 ЕUR лихвата беше 5.65 сега е 6.9 .Вноската беше 380 лв ,а сега е 830лв.Предлагат ми превалутиране на франковете в лева които съответстват на 120000лв като първите 3г не се плаща лихва...\nпрочети още\t 12/03/2016 #дискутирай с нас\nЗдравейте, Моля за вашето съдействие. имам кредит към Пиреос Банк, спрях да плащам вноски и след извесно време получих покана за доброволно плащане от ЧСИ. след известно време си направих справка в Централния Кредитен Регистър и там тази карта е като загуба. Според мен Пиреос банк, не...\nпрочети още\t 07/03/2016 #дискутирай с нас\nЗдравейте , случая ми е следния > Шофирам автомобил който е с активна застраховка гражданска отговорност в Италия . Случи се ПТП по моя вина без други участници . Нанесени са щети на автомобила и на инфраструктурата . Поради сериозен дъжд авотомобла загуби адерентност на асфалта и свърших в...\nпрочети още\t 06/03/2016 #дискутирай с нас\nЗдравейте, До като пътувам по извън градски път, от лявата ми страна изкочи сърна и я ударих челно. Няма пострадали хора. Колата е с доста щети. От КАТ съставиха протокол за ПТП. От горското също съставиха протокол за сърната. Застраховката ми е Гражданска отговорност (нямам автокаско). В такива...\nпрочети още\t 28/02/2016 #дискутирай с нас\nЗдравейте, Поръчител съм по "лош кредит", по който на кредитополучателя е наложен запор върху заплатата. Днес във фирмата, в която работя се получи запорно съобщение и за запор на моята заплата за същия кредит. Редно ли е това? ...\nпрочети още\t 15/02/2016 #дискутирай с нас\nКогато банката те осъди, кредита има ли давност за плащане?\nМоят въпрос е следният: Когато банката те осъди, кредита има ли давност за плащане?...\nпрочети още\t 14/02/2016 #дискутирай с нас\nЗдравейте, Притежавам наследствено жилище в София, което отдавам под наем. Поличих оферта за работа в Столицата и смятам да я приема.Тук идва другата моя дилема, дали да се върна в жилището ми, което се използва за офис от 10г. и получавам приличен наем от 500-600лв.(ще са ми необходими 5000 -1000...\nпрочети още\t 25/01/2016 #дискутирай с нас


Крем при подсичане и кожни раздразнения - Бочко\nКрем при подсичане и кожни раздразнения\nЕстрактът от смрадлика има силно противовъзпалително и антиоксидантно действие. Деликатното стягащо действие върху кожата прави смрадликата много подходяща за употреба при възпаления, обриви и особено при подсичане.\nРезултати от потребителски тест под контрола на дерматолог\n92% успокоява зачервяването и раздразнението, помага за бързото възстановяване на кожата\n96% укрепва и защитава кожата\n96% успокояващ ефект\n100% подходящ за чувствителна и атопична кожа\nВече с нова и двойно по-голяма опаковка от 100 мл.\nЗапочнете още с първите признаци на подсичане и кожни раздразнения, като зачервяване, изтъняване на кожата, протриване или лек обрив.\nНанесете тънък слой от крема върху чиста и подсушена кожа. Повторете при следващо измиване до пълно възстановяване на кожата. Използвайте ежедневно и превантивно при смяна на пелени.\nКогато подсичането е в по-напреднал стадий, непременно се консултирайте с дерматолог.\nЕкстракт от смрадлика. Смрадликата е българското откритие в козметиката. В никоя друга народна медицина тя не намира толкова много приложения. Естрактът от смрадлика има силно противовъзпалително и антиоксидантно действие. Деликатното стягащо действие върху кожата прави смрадликата много подходяща за употреба при възпаления, обриви и особено при подсичане.\nЦинков оксид. Най-добрият помощник на всяка майка в борбата с подсечената бебешка кожа. Фините частици на това съединение не просто помагат за заздравяването на кожата, но и убиват бактериите и неутрализират лошите миризми. Любопитен е фактът, че цинковият оксид действа и като филтър, който буквално „поглъща“ ултравиолетовите лъчи на слънцето и затова се използва в много слънцезащитни продукти.\nСъставки: Aqua, Petrolatum, Paraffinum Liquidum, Zinc Oxide, Glycerin, Ozokerite, Hydrogenated Castor Oil, Glyceryl Isostearate, Polyglyceryl-3 Oleate, Cotinus Coggygria Leaf Extract, Magnesium Sulfate, Sodium Benzoate, Potassium Sorbate, Parfum, Citric Acid.\nКак да предпазите кожата от подсичане? За да попречите на влагата и замърсяванията да повредят деликатната кожа на бебето, ползвайте Крем при подсичане и кожни раздразнения…\nКак да предпазите кожата от подсичане?\nЗа да попречите на влагата и замърсяванията да повредят деликатната кожа на бебето, ползвайте Крем при подсичане и кожни раздразнения Бочко превантивно всеки ден при смяната на пелените и при тоалет.\nЗащо кожата на бебето се подсича? Бебешката кожа е много по-тънка от тази на възрастните (от 3 до 5 пъти). От момента на раждане до първата…\nЗащо кожата на бебето се подсича?\nБебешката кожа е много по-тънка от тази на възрастните (от 3 до 5 пъти). От момента на раждане до първата годинка на бебето, кожата ще оформя своите защитни функции. Пълното й развитие и изграждане на защитна функция ще завърши до 7-та година на детето. Важно е да знаете, че кожата на новородените бебета е с рехав повърхностен слой с висока пропускливост. В първите месеци бебешката кожа не изпълнява защитните си функции, защото тепърва формира мастни депа и запаси от меланин. Това я прави много по-податлива на влиянието на външни фактори и абсолютно незащитена от UV лъчите на слънцето. Тънката кожа е податлива на механични повреди, затова в конкретни зони, подложени на влага и замърсяване, често страда от подсичане и кожни възпаления.\nСнабдете се с крем със защитна за кожата съставка, като Крем при подсичане, и нанасяйте превантивно при смяна на пелените и след тоалет в зоните, застрашени от подсичане.\nКои зони на кожата са застрашени от подсичане? Зоните, подложени на влага и замърсяване, често страдат от подсичане и кожни раздразнения. Такива са: гънките на вратлето, ръчичките, крачетата,…\nКои зони на кожата са застрашени от подсичане?\nЗоните, подложени на влага и замърсяване, често страдат от подсичане и кожни раздразнения. Такива са: гънките на вратлето, ръчичките, крачетата, зад ушите и най-вече зоните в областта на пелените (дупето и слабините). Необходимо е да измивате с чиста вода и мек сапун и да подсушавате лекичко, с попиващи движения, без да търкате, с помощта на мека памучна кърпа/пелена или тензух, не хавлия!\nНетно тегло: 50 мл / 100 мл


Улови мигаСветлин Иванов - Лаубер / 10 ноември 2020\nДубай, който всеки път, при всяко мoe ходене през всички години неизменно се оkазвашe внезапно съвсем друг град. Всеки път с безчет нови небостъргачи, магистрали, дворци, градини, острови, иновации.\nПищната златна рамка на нашето човешко луксолюбие...\nИменно този Дубай се оказа най-правдивата метафора за света, който изведнъж остана "неспасяемо вчера". Hяма друг световен град, който в по-голяма степен да олицетворява света отпреди пандемията така, както Дубай.\nСияещ сапунен мехур. Вечно трескаво сграбчващ нещо от утрешния ден. Неистов, до бездиханност, вкопчен във въпросите: "Какво е следващото? Кой е новият връх? Колко струва? Може ли с намаление? A на изплащане? Коя е новата сензация? Каква е цената? Новата мода? Колко още по-високо? Може ли по-изгодно? Но със златно покритие, нали? А после колко още?"\nСвят, в който парите са гаранция за чудеса. Свят, смятащ парите си за богоизбраност. Дубай с нeговата КУЛА БУРЖ ХАЛИФА - най-високата сграда в света. Pазбира се, изключително красива, по-модерна от думата "модерно", суперлативна - славеща себе си сама...Предизвикваща самото небе с висотата си.\nВ няколкото дни, прекарани този път там, я гледах от панорамните прозорци на своя хотелски апартамент, разположен на един от последните етажи на отсрещен небостъргач. Заспивах и се събуждаx с осанката й зад стъклото.\nВ картите Таро, има също карта, наричаща се така: КУЛАТА. И значението на тази карта е най-стряскащо! То е сривът на нещо прекалено. Неизменният срив. Най-важното при тази карта е да се схване, че проблемите от самото начало са почивали на лъжлива структура, че е било изградено нещо, подобно на кула от карти. И когато се опитаме с нелепите си опити да се нанесем с мебелите, експонатите и претенциите си в тази кула от карти – естествено е, че тя ще се събори. Обикновено сме ужасно неподготвени за този момент, защото някак през цялото това време ни е убягвал фактът колко нестабилна в действителност е тя - Кулата.\nВсеки път, когато се привържем прекалено много към вещите си, зазидаме се в материалните блага, на които сме свикнали да гледаме като на наше изконно право, стигаме до момента, в който тази карта ни припомня, че нищо в живота не е сигурно и можем да изгубим лукса на живот, ако сме го взели за даденост и сме си повярвали прекалено много.\nСветът и вярата познават една друга кyла и нейния срив. Вавилонската кула, дръзнала да предизвика Бог, нелепо опитвайки се да докаже, че силата на човешката амбиция, алчност и ненаситност побеждават Божественото. А и Шекспир пише в един от сонетите си за горделивата тленност на кулите, които времето стрива на прах.\nИ нашите вавилонски, дубайски и всякакви още кули на пръв поглед внезапно, а всъщност така закономерно се сриват. Джет Сет-а и вечно неудовлетвореното луксолюбие. И внезапно този свят, вкопчен в своето "утре" , се оказва просто само нещо от вчера.\nНали няма да се втурнем веднага да строим нови, още по-високи кули?!


Кукла Paola Reina - Карол, с пачуърк туника | Ozone.bg\nОчарователната кукла Карол, произведена от испанската компания Paola Reina, ще плени сърцето на вашата малка принцеса още от първите минути. Нежната Карол е с кестенява коси и кафяви топли очи, и иска да стане учител, като порасне голяма.\nОчарователната кукла Карол, произведена от испанската компания Paola Reina, ще плени сърцето на вашата малка принцеса още от първите минути. Нежната Карол е с кестенява коси и кафяви топли очи. Тя обича децата и техните нестандартни творчески хрумвания, затова иска да стане учител, като порасне голяма. Облечена е с модерна пачуърк туника с големи джобове с щампи на детски рисунки и дънков клин. Обута е в модерни бели кожени обувки.\nКарол може да сяда и да стои в изправено положение, а ръцете, главата и краката ѝ са подвижни. Куклата е изработена от висококачествен винил без етери и е висока 32 сантиметра. Косата на куклата може да се сресва и оформя в различни прически, но шоколадовите ѝ очи не могат да се затварят. Куклата е с лек аромат на ванилия, а ролевите игри с нея стимулират развитието на визуалното мислене, въображението и речта.